དེ་ཡང་སྟོན་པའི་པའི་དུས་ཆེན་ཁྱད་པར་ཅན་འདིར་བསུ་བ་ཞུ་ཆེད།སྔོན་མ་བོད་གཞུང་གིས་ཧོར་ཟླ་དགུ་པའི་ཚེས་ཤར་ནས་ཕོ་བྲང་པོ་ཏཱ་ལ་དང་གཙུག་ལག་ཁང་སོགས་སུ་དཀར་རྩི་གསོལ་ཅིང་།བོད་མི་བྱིངས་ཀྱིས་ཀྱང་རང་རང་གི་སྡོད་ཁང་ལ་དཀར་རྩི་གཏོང་།དཀར་རྩིའི་ཕུད་དེས།རི་སྟེང་གི་བྲག་དང་མཆོད་རྟེན་སོགས་ལ་བྱུག་སྲོལ་ཡོད།དུས་ཆེན་དངོས་གཞིའི་ཉིན་བོད་གཞུང་གིས་ལྷ་ལྡན་གཙུག་ལག་ཁང་དང་།ར་མོ་ཆེ།རྩེ་འཕགས་མཆོག་ལོ་ཀེ་ཤ་ར་བཅས་ཀྱི་སྤྱན་སྔར་མཆོད་འབུལ་རྒྱ་ཆེ་དང་གསོལ་ལྷུང་བརྗེ་བ།སྙན་ཤལ་འབུལ་བ་སོགས་བྱེད།མང་ཚོགས་འབྱོར་པ་དང་ལྡན་པ་ཚོས་དགེ་འདུན་གྱི་སྡེ་ལ་བསྙེན་བཀུར་མང་འགྱེད་འབུལ་ཞིང་།གཞན་དག་ཚོས་རང་རང་གི་འཁོས་འབྱོར་དང་གཏོང་ཕོད་ལ་གཞིགས་པའི་མཆོད་འབུལ་བསྙེན་བཀུར།ངན་སློང་ལ་སྦྱིན་གཏོང་།ལྷག་པར་དུ་དེ་ཉིན་ཡིན་གཅིག་མིན་གཅིག་བསང་གསོལ་དང་མཆོད་མཇལ་དུ་བསྐྱོད་པ་སོགས་རྒྱུན་གཏན་དང་མི་འདྲ་བར་རྣམ་དཀར་དགེ་བའི་ཚོགས་རླབས་པོ་ཆེ་གསོག་པའི་དོན་དུ་འབད་བརྩོན་ཆེན་པོ་བྱེད་སྲོལ་ཡོད།།།།